NaiveNeuron/SloPal huggingface dataset:
P. Paška, predseda NR SR: (2008-03-27):
Pýtam sa, či sa chce niekto prihlásiť. Nie. Vyhlasujem rozpravu za skončenú. A prerušujem rokovanie o tomto bode programu. Ešte raz poprosím pána podpredsedu vlády a ministra spravodlivosti, aby uviedol v prvom čítaní vládny návrh zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 548. Š. Harabin, podpredseda vlády a minister spravodlivosti SR: Vážený pán predseda Národnej rady Slovenskej republiky, vážené panie poslankyne, vážení páni poslanci, na rokovanie Národnej rady sa predkladá návrh zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám. Ministerstvo spravodlivosti Slovenskej republiky vypracovalo návrh zákona na základe uznesenia vlády č. 932 z 8. novembra 2006, ktorým vláda schválila správu o realizácii Národného programu rozvoja životných podmienok občanov so zdravotným postihnutím vo všetkých oblastiach života za rok 2005, vrátane opatrení na roky 2006 – 2007 a uložila príslušným ministrom zabezpečiť realizáciu jednotlivých opatrení. Podľa časti „pravidlo 5 bod 5.3.14“ spomenutej správy je minister spravodlivosti v spolupráci s ministerkou práce, sociálnych vecí a rodiny zodpovedný za splnenie úlohy legislatívne upraviť právo osôb so zmyslovým postihnutím na prístup k informáciám v zmysle zákona č. 211/2000 Z. z. v im prístupných formátoch. Návrh zákona prerokovala a schválila vláda na svojom zasadnutí 6. februára 2008 uznesením č. 86/2008. Cieľom predloženej novely zákona je upraviť možnosť sprístupňovania informácií na žiadosť podľa § 14 predmetného zákona osobám so zmyslovým postihnutím vo forme, ktorá je im prístupná, a to na náklady povinnej osoby. Finančný dopad prijatia návrhu zákona nie je možné kvantifikovať, pretože nemožno predpokladať počet osôb a rozsah informácií, ktoré budú uplatňované prístupnou formou v prospech občanov voči obciam ako povinným osobám. Náklady na sprístupnenie informácií prístupnou formou budú hradené v zmysle uznesenia vlády Slovenskej republiky v rámci rozpočtových kapitol ústredných orgánov štátnej správy. Náklady, ktoré v tejto súvislosti vzniknú obciam a ďalším povinným osobám, budú hradené v rámci schválených limitov výdavkov rozpočtu verejnej správy na príslušný rozpočtový rok a z ich vlastných rozpočtových prostriedkov. Pán predseda, ďakujem za slovo.
Grendel, Gábor, podpredseda NR SR (2022-06-21):
Dávam teraz slovo spravodajcovi, ktorého určil navrhnutý gestorský ústavnoprávny výbor, pánovi poslancovi Michalovi Luciakovi.
Sulík, Richard, predseda NR SR (2011-09-14):
Pán poslanec Kolesík.
Bugár, Béla, podpredseda NR SR (2017-10-10):
Prezentujme sa a hlasujme o bodoch zo spoločnej správy. Odporúčanie gestorského výboru hlasovať za. (Hlasovanie.) Prítomných 135 poslancov, za 102, proti 16, zdržalo sa 17 poslancov. Body zo spoločnej správy sme schválili. Nech sa páči.
B. Bugár, podpredseda NR SR: (2005-05-18):
Otváram všeobecnú rozpravu a pýtam sa, či sa hlási do rozpravy niekto ústne, keďže som nedostal žiadnu písomnú prihlášku. Pani poslankyňa Sabolová. Končím možnosť prihlásiť sa ústne do rozpravy. Nech sa páči, máte slovo.
Bugár, Béla, podpredseda NR SR (2011-06-30):
Ďakujem. Otváram rozpravu. Konštatujem, že som dostal písomnú prihlášku troch pánov poslancov. Za klub MOST – HÍD pán poslanec Bastrnák, a potom ešte sa prihlásili do rozpravy písomne pán poslanec Raši a pani poslankyňa Gabániová. Takže, pán poslanec Bastrnák, nech sa páči, máte slovo.
P. Paška, predseda NR SR: (2009-06-03):
(Hlasovanie.) 79 prítomných, všetci boli za. Návrhy sme schválili.
Blaha, Ľuboš, podpredseda NR SR (2023-12-18):
Ďalšia do rozpravy sa prihlásila pani poslankyňa Zuzana Števulová, nech sa páči.
Beblavý, Miroslav, poslanec NR SR (2010-11-03):
Ďakujem pekne. Ja len veľmi stručne. Nechcel som svojím vystúpením vzbudiť dojem, že toto je nejaký dôvod schváliť alebo neschváliť ten návrh, ktorý bol predložený. To znamená, že ja súhlasím, že treba o tom tak či tak debatovať. Len som teda chcel, by som povedal, avizovať, že by bolo vhodné v rámci tohto návrhu vyriešiť aspoň čiastočne aj túto otázku. Ďakujem.
Mazurek, Milan, poslanec NR SR (2021-05-12):
Vážené dámy, vážení páni, prajem vám všetkým pekné ráno. Dovoľte nám predložiť tu návrh zákona, ktorý by priamo do Ústavy Slovenskej republiky zakomponoval hmotnú, to znamená majetkovú zodpovednosť všetkých politikov a vysokých úradníkov za rozhodnutia, ktoré konajú pri výkone verejnej moci a ktoré majú vplyv na obrovské množstvo životov obyvateľov Slovenskej republiky a môžu pri nich spôsobiť zásadnú škodu. A neraz sme to aj videli. Bližšie k tomuto nášmu návrhu zákona o hmotnej zodpovednosti poviem priamo v rozprave, aby ste mali priestor a šancu na mňa reagovať, pýtať sa nejaké otázky, ak by trebalo, a týmto sa do rozpravy hlásim ako prvý.
Bugár, Béla, podpredseda NR SR (2019-10-23):
Vyhlasujem rozpravu o tomto bode programu za skončenú. (Reakcia z pléna.) Pardon. Jaj, to je tretí zákon. Takže, pán spravodajca, nech sa páči, znovu máte slovo a môžte.
M. Číž, podpredseda NR SR: (2008-04-03):
Teraz dávam slovo spravodajcovi, ktorého určil navrhnutý gestorský výbor pre financie, rozpočet a menu, teda pánovi poslancovi Borisovi Hradeckému, aby predniesol spravodajskú správu. Máte slovo, pán poslanec.
Hlinka, Jozef, poslanec NR SR (2022-10-07):
Nejde. (Reakcie v sále.)
Pellegrini, Peter, predseda NR SR (2015-04-24):
Vyhlasujem rozpravu o tomto bode programu za skončenú. Pán navrhovateľ chce vystúpiť so záverečným slovom, nech sa páči, máte priestor.
Paška, Pavol, predseda NR SR (2013-03-14):
Ešte na dlho to máte, pani podpredsedníčka?
Paška, Pavol, predseda NR SR (2013-03-22):
Pekné predpoludnie, dámy a páni, budeme hlasovať o prerokovaných bodoch. Pán poslanec Hlina.
Pčolinský, Peter, podpredseda NR SR (2023-05-25):
S ďalšou faktickou pán poslanec Faič.
Poliačik, Martin, poslanec NR SR (2013-09-25):
Ďakujem za slovo. Ja som 12 rokov svojho života strávil či už ako aktívny debatér, alebo debatný tréner aj na medzinárodnej úrovni a musím povedať, že tak ako niektorí ľudia pozerajú futbal, tak ja som pozeral prenosy z anglického parlamentu, lebo to bol proste pre mňa obrovský zážitok a veľká inšpirácia. Treba povedať, že ten anglický parlament je oveľa hlučnejší ako ten náš, že tam padajú oveľa tvrdšie slová častokrát, než padajú u nás, samozrejme, nie sú to tupé urážky, má to svoju gráciu a svoju sofistikovanú úroveň, ale tak či tak sú aj spísané výroky, ktoré predpokladám, že u nás by boli každý týždeň na imunitnom a mandátovom výbore, tam prejdú, ale prejdú vďaka tomu, že sú tam pravidlá, ktoré jednoducho nie je možné porušiť. V anglickom parlamente dokonca koaliční a opoziční poslanci nesmú na seba hovoriť priamo, smú hovoriť len k predsedajúcemu, smú hovoriť len o ňom, nesmú hovoriť, že priamo ty alebo priamo vy, a tým pádom predsedajúci je človek takmer s absolútnou mocou, ktorý má právo jednak odobrať slovo, jednak ukončiť rozpravu a o jeho rozhodnutiach sa nediskutuje. Ak by sme takúto úroveň štábnej kultúry boli schopní dosiahnuť na Slovensku, potom všetky tieto naťahovačky v podstate s rokovacím poriadkom by boli zbytočné. Len my sme síce národ holubičí, ale rovnako holubičím spôsobom tiež rešpektujeme častokrát svoje vlastné pravidlá. Ďakujem.
P. Hrušovský, podpredseda NR SR: (2002-06-20):
Pán poslanec Cuper. J. Cuper, poslanec: Pán predsedajúci, chcem navrhnúť, aby ste požiadali signatárov výzvy za racionalizáciu parlamentnej práce pána Prokopoviča, ale aj pána Ftáčnika, aby urobili nevyhnutné opatrenia, aby tento parlament bol priechodný a aby bol schopný hlasovania, lebo ešte je stále hodina aj štvrť na to, aby sme pracovali. Nemusíme pracovať po 19.00 hodine. Ďakujem.
Číž, Miroslav, podpredseda NR SR (2015-09-18):
Ďakujem pekne, pani spravodajkyňa. Otváram všeobecnú rozpravu. K tomuto bodu som zatiaľ písomnú prihlášku do rozpravy nedostal, tak sa pýtam, kto sa hlási do rozpravy ústne. Neregistrujem žiadneho pána poslanca, takže mi dovoľte vyhlásiť všeobecnú rozpravu za skončenú. Ďakujem pani spravodajkyni a prerušujem rokovanie o tomto bode programu. Vzhľadom na zostávajúci čas ešte pristúpime k prvému čítaniu o vládnom návrhu zákona, ktorým sa mení a dopĺňa zákon č. 203/2011 Z. z. o kolektívnom investovaní v znení neskorších predpisov a ktorým sa menia a dopĺňajú niektoré zákony (tlač 1690). Návrh na prerokovanie vo výboroch je v rozhodnutí č. 1704. Nech sa páči, máte slovo a odôvodnite, pán minister aj podpredseda vlády, tento vládny návrh.
Susko, Boris, poslanec NR SR (2015-12-09):
Najprv pristúpime k hlasovaniu o pozmeňujúcich a doplňujúcich návrhoch zo spoločnej správy výboru. Gestorský výbor odporúča hlasovať spoločne o bodoch 1 až 8 a 10 s odporúčaním schváliť.
Dubovcová, Jana, poslankyňa NR SR (2012-02-03):
Prosím, dajte hlasovať osobitne. (Prerušenie vystúpenia predsedajúcim.)
Pellegrini, Peter, predseda NR SR (2015-03-12):
Prezentujme sa a hlasujme o tom, že pristúpime k tretiemu čítaniu ihneď. (Hlasovanie.) Prítomných 132 poslancov, za hlasovalo 77, zdržalo sa 55. Tento návrh sme schválili. Sme v treťom čítaní . Otváram rozpravu v rámci tretieho čítania. Pýtam sa, či sa niekto do rozpravy hlási. Pani podpredsedníčka, asi to je len chyba. Áno. Takže vyhlasujem rozpravu za skončenú. Nech sa páči, uveďte záverečné hlasovanie, pani poslankyňa.
Vargovčák, Marek, poslanec NR SR (2010-12-14):
Pán predsedajúci, dajte, prosím, hlasovať o týchto pozmeňujúcich návrhoch spoločne.
Brocka, Július, poslanec NR SR (2013-12-17):
Ďakujem pekne. Ja som chcel zdôrazniť, že napriek tomu, že niektorí moji kolegovia tu nie sú, tak zajtra, keď budeme hlasovať, budú všetci hlasovať za tento návrh. Len by som kolegu Škripeka chcel poprosiť, že aby aj on rovnako teda zapracoval vo svojom poslaneckom klube, lebo nemám túto istotu o jeho kolegoch, že zajtra budú hlasovať za tento váš návrh ako poslanci za Kresťanskodemokratické hnutie.
Hrnčiar, Andrej, podpredseda NR SR (2017-02-08):
Pán poslanec, vyčerpali ste limit.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 140 poslancov, za 93, zdržalo sa 37, nehlasovalo 9 (nehlasovalo 10, pozn. red.). Uvedený návrh sme schválili. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Antal, Peter, poslanec NR SR (2017-10-18):
Hlasovali sme o všetkých bodoch zo spoločnej správy. Teraz budeme hlasovať o pozmeňujúcich návrhoch podaných v rozprave. Pani poslankyňa Zemanová podala dva pozmeňujúce návrhy. Prvý pozmeňujúci návrh obsahuje tri body. Vzhľadom na to, že sme schválili bod 19 spoločnej správy, nemôžeme o treťom bode hlasovať. Preto dajte hlasovať o bode 1 a 2 z prvého pozmeňovacieho návrhu pani poslankyne Zemanovej.
D. Jarjabek, poslanec: (2001-11-29):
Druhá vec, čo je oveľa závažnejšia, tento parlament nerozhodol o priamom prenose. Ak si spomínam, Slovenská televízia môže parlament vysielať v priamom prenose alebo záznam z parlamentu len vtedy, ak sa na tom uznesie ctený parlament. To sa nestalo, čiže bol porušený rad zákonov, rad zákonných ustanovení, vrátane zákona o Slovenskej televízii. Takže bol by som veľmi rád, aby sme si túto otázku najskôr vyriešili, lebo tu to vyzerá tak, že Slovenskú televíziu riadi niekto iný, vážení páni a dámy. Ďakujem za pozornosť.
Kollár, Boris, predseda NR SR (2021-10-26):
S reakciou na faktické pani poslankyňa Zemanová, nech sa páči.
Šeliga, Juraj, podpredseda NR SR (2020-11-26):
Ďakujem pekne, pán minister. Pán poslanec, chcete sa dopýtať otázku? Nech sa páči.
Chren, Martin, poslanec NR SR (2012-10-26):
Ďakujem veľmi pekne za vecné pripomienky. Toto sú všetko veci, o ktorých sme debatovali. My sme s kolegami veľmi intenzívne debatovali o tom, že či napríklad majú, alebo nemajú byť zaradené samosprávy do pôsobnosti poslaneckého prieskumu. Viem, že v minulosti sa také veci bežne diali, že sa robili prieskumy napríklad na školách v zriaďovateľskej pôsobnosti samosprávnych krajov a podobne. No, tu si myslím, že ústava hovorí jasne o kontrolnej pôsobnosti parlamentu len vo vzťahu k vláde. Jednoducho, nedá sa svietiť, aj keby možno bolo lepšie kontrolovať širší okruh subjektov. Poslanecké prieskumy môžu byť aj nástrojom nejakého politického boja, ale nemyslím si, že by takáto taktika ich „zneužívania“ mohla dlhodobo úspešne fungovať. A takisto si nemyslím, že by mohol nejaký poslanecký prieskum nejako zvrátiť napríklad objektivitu verejnoprávnych médií. Ale RTVS je inštitúcia na základe zákona, hospodári s prostriedkami daňových poplatníkov. Ak sa tam napríklad objavia informácie o nejakých predražených zmluvách alebo zákazkách a podobne, myslím si, že poslanci majú legitímne právo v rámci svojej kontrolnej činnosti, ktorá je im daná z ústavy, ísť tam a pozrieť sa na to. No a čo sa týka pätnástich poslancov, myslím, že tu máme diametrálne odlišný názor. Ako som spomínal, kolega Jozef Viskupič si myslí, že jeden poslanec by mal právo ísť na poslanecký prieskum. A ja si to viem predstaviť, ak teda Národná rada nebude musieť znášať náklady na takúto cestu, ak to bude v rámci Slovenskej republiky a ak ten prieskum bude mať naozaj váhu prieskumu, ktorý vykonáva jeden poslanec. Lebo je predsa len iné, ak je to jeden poslanec, pätnásť poslancov alebo výbor. A tak si myslím, že to bude aj vnímané verejnosťou. Každopádne, ústava neobmedzuje kontrolnú pôsobnosť parlamentu len na výbory, ale hovorí o Národnej rade ako takej. To znamená, aj pätnásť poslancov má legitímne právo vykonávať... (Prerušenie vystúpenia časomerom.)
Glváč, Martin, podpredseda NR SR (2018-09-14):
Ďakujem. Otváram všeobecnú rozpravu. Do rozpravy som dostal jednu písomnú prihlášku, za klub OĽANO poslanec Heger. Nech sa páči, máte slovo.
Danko, Andrej, predseda NR SR (2017-05-18):
Vážené panie poslankyne, vážení páni poslanci, pokračujeme v prerušenom rokovaní hlasovaním najskôr o písomných odpovediach členov vlády Slovenskej republiky na interpelácie poslancov Národnej rady (tlač 487). (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 487.) Hlasujeme o tom, že Národná rada berie na vedomie vyjadrenie poslankyne Natálie Grausovej, že písomnú odpoveď ministra zdravotníctva na jej interpeláciu č. 4 nepovažuje za uspokojivú. Prosím, hlasujeme. Prezentujeme sa a hlasujeme. (Hlasovanie.) Prítomných 99 poslancov, za 14, proti 60, zdržalo sa 14, nehlasovalo 11. Konštatujem, že sme tento návrh neschválili. Teraz dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 6. apríla 2017. Prosím, prezentujme sa a hlasujme. (Hlasovanie.) Ďakujem. 125 poslancov je prítomných, za 73, proti 6, zdržalo sa 45, nehlasoval 1. Konštatujem, že sme navrhované uznesenie schválili. (Ruch v sále.) Poprosím o kľud v sále. Nasleduje hlasovanie v prvom čítaní o návrhu poslancov Beblavého a Mihála na vydanie zákona, ktorý sa mení a dopĺňa Zákonník práce (tlač 544), bod 62 schváleného programu. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Soni Gaborčákovej, aby hlasovanie uviedla. Nech sa páči. (Hlasovanie o návrhu poslancov Národnej rady Slovenskej republiky Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov , tlač 544.)
Karahuta, Jaroslav, poslanec NR SR (2021-07-02):
Ďakujem pekne za slovo, pán predsedajúci. Tak povedzme si pravdu, bol schválený poslanecký prieskum, pred mesiacom bola daná požiadavka na všetkých členov výboru, aby zaslali návrhy na termíny, nikto sa dodnes neprihlásil. Takže asi záujem o tento poslanecký prieskum nie je, aj keď sme sa bavili, že mali by sme ho urobiť ešte do druhého čítania. Ja s tým súhlasím, do druhého čítania určite áno. A teraz, čo sa, čo sa týka toho, čo povedal pán Kuffa, že v podstate sú to témy, o ktorých sa rozprávame. Ľudia, chcem sa opýtať, prečo nechcete vlastne žiadnu zmenu. Počúvame tu stále – tisíc kamiónov denne, ale nechceme zmeniť poľnohospodárstvo. Počúvame, že, že chodíme sa kúpať do Maďarska, majú také isté pramene ako my, lebo nevieme spravovať tie pramene, nevieme vybudovať tú, tú turistiku v oblasti, v oblasti kúpalísk a tak ďalej. Chodíme do Rakúska, chodia naši ľudia do Slovinska, máme krajšie hory, nevieme ich spravovať. Čiže keď doteraz sme ich nevedeli a teraz tým zázračným prútikom, že zrazu Lesy, štátny podnik, začnú, začnú byť geniálni spravovatelia alebo, alebo nejakí iniciátori mäkkého, alebo iného turizmu? No nebudú. Čiže my máme jedinú šancu, ja neobhajujem, že, že za každú cenu tento, lebo nie som lesník, nevidím do problematiky lesníctva. Ale na druhej strane, keď vidím, aké výsledky sme dosiahli za posledné roky, že sa tu nič nezmenilo, ideme stále vo všetkých oblastiach turizmu, spracovania dreva, spracovania potravín dole, tak my musíme urobiť nejakú zmenu, veď buďme zodpovední voči tým, ktorí ostávajú u nás. Alebo budeme hovoriť o mesiac, že dovážame dvetisíc potravín denne? A my dovážame drevo zo zahraničia, ale vo forme nábytku. Prečo nespracujeme tu? Najväčším výrobcom drevených kolov sú Poliaci. S jakým drevom robia? No zo slovenského dreva robia. To nevieme, nevieme zastrúhať jeden kolík a voziť do Rakúska, do Španielska a do Talianska? Ľudia, tá zmena nejaká tu musí byť! Alebo... a snažíme sa ju robiť koncepčne, nie politicky. Dajme preč politiku. A čo sa... A už jako... Už nemám viac času. (Povedané so smiechom.)
Pálffy, Ján, predseda Správnej rady Ústavu pamäti národa (2019-06-27):
Ďakujem. Ja by som chcel iba veľmi pekne poďakovať aj za tie povzbudivé slová, ktoré odzneli. Ďakujem pekne.
Pčolinský, Peter, poslanec NR SR (2018-02-14):
Pán poslanec, dajte faktickú, prihláste sa, nevyrušujte, no. Ďakujem pekne. Vážený pán predsedajúci a vážení kolegovia, milí hostia, dovoľte, aby som v úvodnom slove len jednou vetou. Prichádzame s návrhom zákona, ktorého cieľom je zrušiť daň z pridanej hodnoty u exekútorov, resp. z odmeny exekútora. Myslíme si, že toto opatrenie dokáže dosť významným spôsobom ušetriť veľa peňazí ľuďom, ktorí sú povinní, resp. ktorí majú exekúcie. Čiže je to jeden z návrhov, ktorý má pomôcť ľuďom. A viac by som povedal v úvodnom, resp. v rozprave, do ktorej sa hlásim ako prvý.
Kotleba, Marek, poslanec NR SR (2021-02-25):
Ďakujem za slovo. Pán Šefčík, vy ako učiteľ viete určite, čo je individuálny prístup, čiže takýto individuálny prístup treba určite zvoliť aj pri tej liečbe, pretože najprv testujeme a potom neliečime. U nás je to tak, že bola teplota mínus dvanásť, na našom sídlisku čakalo minimálne, čo som ja odsledoval, 58 ľudí v mínus dvanásť na test a potom v tom dave boli aj nakazení, aj zdraví, tak aký to malo potom význam? Prípadne na to testovacie miesto idú ľudia autobusom. Oni nevedia, či sú infikovaní alebo nie sú, keď idú tam a určite z toho testovacieho miesta nejdú potom kvôli tomu, ak sú nakazení, určite nejdú pešo. Čiže neviem, aký má, aký má toto význam, veď po tom testovaní nám to ukázalo, že ako prebehlo celoplošné testovanie, tak tá krivka stúpla. A ďalšia vec, čo sa týka toho liečenia, ja nie som zástanca nejakých liečiv, ja sa snažím žiť zdravým štýlom, ale niekedy to človeku nepomôže a ja by som len chcel od vás vedieť, že keby niekto váš blízky ležal v kritickom stave a mal by možnosť užiť napríklad ten Ivermektín, či by ste povedali, že nie a nebudete to na ňom skúšať alebo nebudete na ňom robiť experiment. Ja si myslím, že toto, toto jednoducho by človek uvítal, keby mal také liečivo a vedel by ho použiť. Ďakujem pekne.
Kočiš, Eduard, poslanec NR SR (2022-12-19):
Veľmi pekne ďakujem za slovo, pán predsedajúci. To, čo bolo spomenuté, je naozaj to, že sa zamieňajú pojmy – prírode blízke hospodárenie a prírodná alebo blízka zásobáreň dreva pre okolité obce. Ten istý problém je v Ulickej doline. Obce a obyvatelia Ulickej doliny majú obrovský problém získať a zabezpečiť si palivové drevo, pretože drevo, ktoré sa vyťaží, ide všetko na vývoz. Občania, ktorí sú z danej doliny, z danej lokality, majú obrovský problém získať palivové drevo. Nikdy predtým to nebolo. Ani za bývalého režimu s tým nemali problém. To, že sa tam ťaží o polovicu menej, ako určuje a organizuje bývalý lesný plán, hovorí iba o tom, že skoro 90 živnostníkov, ktorí dlhodobo spolupracovali s týmto lesopoľnohospodárskym podnikom Ulič, bolo nieže prepustených, ale nebola im pridelená práca. Pretože pri nízkej ťažbe, ktorá dovtedy bola, jednoducho nevedeli spĺňať jednotky a na základe týchto jednotiek nemohli byť vyplatení. Čiže Hladová dolina prišla nielen o drevo, prišla ďalej o možnosť zabezpečenia si palivového dreva pre vlastnú spotrebu a pre vlastné domácnosti. Ale aj živnostníci, ktorí sú priamo z tejto Hladovej doliny, prišli o prácu. Čiže ja sa chcem teraz spýtať, toto je vám určované a diametrálne produkované prírode blízke hospodárenie, že príroda si na seba zarobí sama? A títo občania budú si môcť naďalej zabezpečiť dostatočnú alebo patričnú kvalitu života. Ja si myslím, že nie. A toto je krásnym príkladom od východu po západ, od severu na juh. Robíte to zle. Robíte to nesystematicky. A zákon, ktorý príde do Národnej rady, a musí byť opravovaný predsedom výboru s 99 položkami, tak klobúk dole, ozaj.
Blanár, Juraj, podpredseda NR SR (2023-06-20):
Pani poslankyňa Bittó Cigániková môžete reagovať na faktickú poznámku.
P. Paška, predseda NR SR: (2008-09-16):
(Hlasovanie.) 131 prítomných, 122 za, 8 sa zdržalo, 1 nehlasoval. Návrh sme pridelili výborom a určili lehoty. Pani poslankyňa Vaľová uvedie v prvom čítaní hlasovanie o vládnom návrhu zákona o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov. Je to tlač 733.
Laurenčík, Milan, podpredseda NR SR (2021-06-24):
Poslednú faktickú poznámku má pán poslanec Miroslav Suja, nech sa páči.
Hrnčiar, Andrej, doterajší podpredseda NR SR (2020-03-20):
Pani poslankyňa Katarína Hatráková.
Kollár, Boris, predseda NR SR (2023-02-01):
Vystúpením pána ministra sa podľa § 35 ods. 6 zákona o rokovacom... (Reakcie z pléna.) Vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či niekto z poslancov chce vystúpiť v rozprave. Počkám na vás, kľudne sa prihláste. (Reakcia z pléna.) Vy môžete kedykoľvek sa prihlásiť. Dobre. Takže... končím možnosť prihlásiť sa do rozpravy. Evidujem dvoch prihlásených, áno, pán poslanec Karahuta a pán poslanec Šíbl. Prvý vystúpi pán poslanec Karahuta. Nech sa páči, máte slovo. (Opätovné otvorenie rokovania o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov , tlač 1235.)
Laššáková, Jana, podpredsedníčka NR SR (2015-05-06):
Ďakujem pekne, pán minister. Zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ottovi Briximu. Nech sa páči, pán poslanec.
Farkašovský, Karol, poslanec NR SR (2018-06-14):
Ďakujem pekne. Reči majú byť krátke, klobásy dlhé. Držme sa toho pravidla. Ja chcem len na záver oceniť, poďakovať sa všetkým za vystúpenia v rozprave, za faktické poznámky a oceniť vecnosť a kultivovanosť tejto diskusie. A som rád, že téma, ktorá sa týka výboru pre kultúru a médiá, trošku kultivuje aj komunikáciu v parlamente. Klobúk dole, ďakujem.
Kadúc, Miroslav, poslanec NR SR (2015-06-18):
Ďakujem pekne za slovo. Števo, ja som tomu trochu neporozumel alebo poviem, ako som tomu porozumel. A to je, že máme tu nejaký negatívny jav a my s ním proste odmietame čokoľvek robiť, lebo je to zásah do súkromia podľa teba. No ja proste odmietam len prihliadať na to, ako niektorí nezodpovední rodičia ničia svoje deti. A podľa mňa je to rovnako zlé, ako keď tehotná matka fajčí. A prirovnávaš to tvojmu zásahu do súkromia. Vieš, ak sú deti vychovávané v zlej spoločnosti, sociálka má právo im ich odobrať. Nie je to zásah do súkromia? No, nie je ten zásah, pretože je to v záujme toho dieťaťa, v záujme tej slabšej strany. O tomto my hovoríme. Musím ti povedať, že sme tvorili tento zákon takmer rok, a nie práve túto konkrétnosť, ale my sme plánovali, aby celkovo pri deťoch sa nesmelo fajčiť, lebo skutočne niektorí sú veľmi nezodpovední a naším záujmom je chrániť tú slabšiu stranu. Potom prišiel status Ďura Drobu na Facebooku. A tak sme komunikovali, že malo to veľmi dobrý ohlas, že bolo by dobré už teraz niečo urobiť s tým a ukázať, že chceme chrániť tie deti. A tu je ten návrh zákona. Podľa mňa tento návrh zákona nikomu neškodí. Uznávam, že môže sa to javiť ako zásah do súkromia, ale, bohužiaľ, dneska chýbajú vzory tým deťom. A hovoríš, že otec ide na dovolenku a zabudne sa a zapáli si a dostane pokutu v aute a má tak zničenú dovolenku. No aký je toto vzor pre to dieťa? No proste, ak ten človek pochybí, musí dostať nejakú sankciu. No a nám nejde o to, aby ten človek bol proste pokutovaný, nám ide o to, aby sa pri deťoch, pri tých slabších sa nefajčilo. To je úplne základné. A podľa mňa je to ďaleko významnejší fakt ako akékoľvek súkromie toho dospelého, nezodpovedného človeka.
Glváč, Martin, podpredseda NR SR (2016-09-20):
Nech sa páči, pán poslanec.
Sulík, Richard, predseda NR SR (2010-10-14):
Ďakujem pekne. Otváram rozpravu. Nedostal som žiadne písomné prihlášky. Pýtam sa, či sa niekto chce do rozpravy prihlásiť ústne. Nie. Uzatváram rozpravu. Chce sa k návrhu, chce sa k rozprave, teda chce zaujať stanovisko navrhovateľ k rozprave, ktorá nebola? Nie. Spravodajca? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 113. Návrh na jeho pridelenie na prerokovanie výborom je v rozhodnutí č. 80. Poprosím pána ministra, aby sa ujal slova a poprosím spravodajcu, poslanca Petra Markoviča, aby zaujal miesto. Ďakujem pekne. Pán minister, nech sa páči.
Krajčí, Marek, minister zdravotníctva SR (2021-02-04):
Ďakujem veľmi pekne za slovo aj za otázku. Vážený pán poslanec, dovoľte, aby som vás ubezpečil, že ja osobne aj moji kolegovia na ministerstve spolu s odborníkmi pedantne sledujeme vývoj a trendy s cieľom čo najlepšej liečby našich pacientov na Slovensku. Z hľadiska spomínaného lieku ministerstvo zdravotníctva vydalo 26. januára povolenie na terapeutické použitie 5 000 balení neregistrovaného lieku Ivermectin Tablets IV-Bect tbl. 100x6 mg v indikácii prevencie a liečby ochorenia COVID-19 pre potreby zdravotníckych zariadení na Slovensku bez preskripčného obmedzenia. Ja som toto povolenie mohol vydať len na základe žiadosti, ktorú som dostal z Univerzitnej nemocnice Louisa Pasteuera od profesora doktora Ivana Schrétera, CSc., Klinika infektológie a cestovnej medicíny, ktorý má žiadal o takéto schválenie teda terapeutického použitia presne tohto balenia liekov v tejto, v tomto množstve pre potreby zdravotníckych zariadení na indikáciu ochorenia COVID-19 a liečbu onchocerkózy strongyloidózy. V najbližších dňoch by mali byť dovezené prvé balenia tohto preparátu Ivermectin Tablets IV-Bect tbl. 100x6 mg. Ide o nemocničné balenie, ktoré podľa dávkovania bude postačovať na liečbu šiestich až sto pacientov. K dispozícii bude teda v prvej fáze počet balení, ktoré bude postačovať na liečbu približne dvetisíc pacientov. Uvedené balenia sa budú v rámci limitovaných množstiev zabezpečovať do nemocníc. Aktuálne schválené balenie nie je vhodné na použitie mimo nemocničného sektora, keďže ide o stokusové balenie, ktorým je možné odliečiť väčší počet pacientov. Dostal som však informáciu dnes, som sa pripravoval na túto otázku, že práve Univerzitná nemocnica Louisa Pasteura odosiela dnes alebo zajtra ďalšiu žiadosť, aby som schválil štvortabletové balenia po 3 mg a po 6 mg v počte kusov 6-tisíc kusov a 7-tisíc kusov, ktoré by mali byť distribuované aj do lekární. Ďakujem pekne.
Sólymos, László, minister životného prostredia SR (2016-09-21):
Ďakujem pekne. Vážený pán predsedajúci, vážené poslankyne, vážení poslanci, Parížska dohoda bola prijatá 12. decembra 2015. Európska únia spolu s najvyššími predstaviteľmi členských štátov podpísali Parížsku dohodu spoločne na slávnostnej ceremónii dňa 22. apríla 2016 v New Yorku. Za Slovenskú republiku podpísal Parížsku dohodu pán prezident Slovenskej republiky. Cieľom novej dohody je obmedziť rast globálnej teploty do konca storočia na maximálne 2 °C, podľa možnosti významne pod túto hodnotu až na 1,5 °C. Parížska dohoda nadobudne platnosť v tridsiaty deň po dni, keď najmenej 55 zmluvných strán Rámcového dohovoru OSN o zmene klímy, ktoré celkovo zodpovedajú minimálne za 55 % globálnych emisií skleníkových plynov, uloží svoje listiny o ratifikácii u depozitára. 3. septembra USA a Čína už odovzdali svoje ratifikačné inštrumenty a tým ukončili svoje ratifikačné procesy ešte pred začiatkom klimatickej konferencie v Marakéši. S USA a Čínou tak dohodu ratifikovalo už 28 krajín, ktoré predstavujú približne 40 % globálnych emisií. 31 ďalších krajín, ktoré by spolu predstavovalo viac ako 20 % globálnych emisií, približne indikovalo svoj zámer ratifikovať dohodu ešte tento rok. A teraz máme informácie, že asi 30 členských, 30 štátov by malo túto ratifikáciu odovzdať ešte počas terajšieho, konajúceho sa zasadnutia OSN v New Yorku, to znamená pravdepodobne behom zajtrajška. Ak by sa tak podarilo do 7. októbra 2016 pozbierať vlastne tých štátov a ten počet tých emisií, tak by to znamenalo, že na klimatickej konferencii v Marakéši, ktorá sa začína 7. 11., by sa mohlo oficiálne zvolať prvé zasadnutie strán Parížskej dohody, na ktorom by však aj Európska únia, aj Slovensko chýbali. Európska únia a jej členské štáty by sa nemohli podieľať na rozhodovaní o dôležitých otázkach implementácie Parížskej dohody. Preto patrí jej skorá ratifikácia medzi priority Európskej únie a vzhľadom na slovenské predsedníctvo v Rade Európskej únie je prioritou aj Slovenskej republiky. Celá debata o tom, či v prípade vstupu Parížskej dohody do platnosti by Európska únia mala byť jej stranou, je hlavne o zachovaní líderstva Európskej únie v oblasti zmeny klímy. Takže preto vás prosím a žiadam, aby ste podporili tento návrh tejto ratifikácie, aby po ratifikácii tu na Slovensku by sme sa mohli stať štvrtým členským štátom Európskej únie, ktorá vlastne ratifikovala. Dali by sme impulz aj ďalším štátom Európskej únie, aby ten národný proces zrýchlili a mohli by sme dostať vlastne priestor na to a silnejší mandát na to, aby sme ako predsedajúca krajina tento proces dovŕšili aj na úrovni Európskej únie. Ďakujem pekne.
M. Kovačócy, poslanec: (2009-09-08):
Predseda Národnej rady Slovenskej republiky svojím rozhodnutím č. 1205 z 24. augusta 2009 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a o strelive a o zmene a doplnení niektorých zákonov v znení neskorších predpisov, na prerokovanie Výboru Národnej rady Slovenskej republiky pre obranu a bezpečnosť v termíne do 4. septembra 2009. Výbor Národnej rady Slovenskej republiky pre obranu a bezpečnosť predložený návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a o strelive a o zmene a doplnení niektorých zákonov v znení neskorších predpisov, prerokoval na svojej 63. schôdzi dňa 26. augusta 2009 a v prijatom uznesení č. 264 odporučil Národnej rade Slovenskej republiky vysloviť súhlas, aby vládny návrh zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov, Národná rada Slovenskej republiky prerokovala v skrátenom legislatívnom konaní na svojej 40. schôdzi. Ďakujem.
B. Bugár, podpredseda NR SR: (2005-05-25):
Ľ. Navrátilová, poslankyňa: Ďakujem za slovo. Chcela by som sa dotknúť troch vecí. Prvá vec, ktorá tuná bola otvorená, hoci ten pozmeňujúci návrh ešte nebol ani prednesený, je, či povinnosti, ktoré sa ukladajú obci zákonom, majú byť obligatórne alebo fakultatívne. V tomto prípade musím povedať, že musíme brať do úvahy, že tento zákon súvisí aj s rôznymi inými zákonmi a súvisí predovšetkým so zákonom o rozpočtovom určení daní z príjmu. Ak nebude zmenený tento zákon, potom obligatórna povinnosť obce je vlastne nevykonateľná. Ak by sme sa mali my k niečomu vrátiť, a to práve v zákone o rozpočtovom určení výnosov dane z príjmov, mali by sme sa vrátiť k tomu, že určité povinnosti obcí by boli stanovené tak, že v tomto zákone by boli účelovo viazané peniaze na niektoré činnosti. Dnes je ten zákon postavený tak, že obec síce dostane podľa nejakých kritérií peniaze, ale môže ich použiť ľubovoľne. A tu ja vidím celé jadro problému. Takže ak dnes hovoríme o tom, že by to mala byť len fakultatívna povinnosť, vychádza to vlastne z toho, že my sme neotvorili zákon o rozpočtovom určení dane z príjmu. Tvrdím, že v takomto znení, ako navrhlo zákon ministerstvo, je nevykonateľný a bude spôsobovať obciam dosť veľké problémy. Druhá moja poznámka. Pozmeňujúci návrh pána poslanca Brocku nemám na stole, doteraz ho nemám na stole. Nie je pravda, pani Demeterová, že sme to prerokovali vo výbore. Tento pozmeňujúci návrh sme neprerokovali vo výbore, my sme vo výbore prerokovali niečo úplne iné. A ja to neviem dnes porovnať. Ja neviem porovnať, čo je v tomto zákone a čo sme prerokovali vo výbore. (Hlasy z pléna.) Prepáčte, teraz mám slovo ja. Tretia vec, o ktorej chcem v tejto súvislosti hovoriť, je, ako máme vlastne hlasovať. Preto chcem dať procedurálny návrh, aby sme dnes o tomto zákone nehlasovali, pretože sú tu nové pozmeňujúce návrhy a ja mám tiež určitý postoj k tomuto zákonu, ktorý by som chcela prejaviť hlasovaním. Ja nemám vedomosť o tom, čo vlastne budem schvaľovať. A preto by som žiadala o prijatie tohto môjho procedurálneho návrhu, aby sa o ňom hlasovalo. Ďakujem.
Sulík, Richard, poslanec NR SR (2024-06-12):
Ďakujem pekne. Ctené panie poslankyne a páni poslanci koalície, máte teraz skvelú príležitosť preukázať, že ste tu fakt len na to, aby ste hlasovali, ako vám príde pokyn. Dobre ste tu počuli, že 150 miliónov ušetril ten mladý muž, ktorý to tam vedie. Idete ho dať preč veľmi nekorektným spôsobom, lebo teda počuli sme, že to je prílepok na poslednú chvíľu. Ja si veľmi dobre pamätám, ako pán Erik Kaliňák aj s pánom Blahom, ako sa tu strašne zavzdušňovali kvôli tej správe NKÚ k Dubaju. Tam išlo o 600-tisíc, ktoré teda boli údajne nehospodárne použitých, vrátane 115-tisíc pána Žigu, s ktorým ja som nemal nič do činenia. No tak to ste urobili veľké teátro, ježišmária! Toto tu je suma, ktorá je 300-krát vyššia. Pán Kaliňák, 300-krát vyššia, 300-krát vyššia suma! A to nič, hej? Tam sa tvárite, že veď to je v poriadku, lebo došiel pokyn. Ste tu všetci dokopy, jak tu ste, aj tí, ktorí akože robia celkom slušný dojem a majú, celkom dobré životy viedli, slušné. Robíte všetci, všetci sa tu stávate hlasovacími figúrkami nejakej, ja neviem ani koho, koaličnej rady, alebo kto vám dal takýto pokyn a teraz tu budete všetci pekne hlasovať. Tie argumenty sú tak silné proti tomu, čo idete urobiť, tak silné, že... akože že sa vy nehanbíte?! Že vám to nepripadá blbé, však ako ja chápem, že si tu kopec vecí pretlačíte, ktoré chcete mať, lebo áno, treba, aj kopec vecí vám tu prechádza. Za iks vecí, čo prichádzajú vládne návrhy, aj my hlasujeme, lebo urobila to nejak tá úradnícka mašinéria, je to zjavne niečo, čo prospeje krajine. Ale toto?! Toto je predsa evidentné, od A do Z v rozpore so zdravým rozumom, so slušnosťou, s pravidlami, so všetkým. A vy jak takí panáčici to tu idete, panáčikovia, to tu ide za to zahlasovať! Ja tomuto nerozumiem, že sa nehanbíte pred svojimi rodina... (Prerušenie vystúpenia časomerom.)
Šebej, František, poslanec NR SR (2014-10-21):
Jožko, to je zázrak, aké názvy chemické si pamätáš. Máš môj veľký obdiv. My sme sa kedysi také dlhé názvy zo srandy učili, napríklad na anatómii. Najdlhší anatomický názov je (vystupujúci na chvíľu zmĺkol), no nechajme to tak. (Smiech v sále.) Je to (vyslovené s pobavením), je to, že apertura interna canaliculi nervi petrosi superficialis minoris. To je taká maličká dierka na spodine lebečnej, teda zvnútra, cez ktorú prechádza jeden nerv. Neviem, na čo mi je táto vedomosť, ale asi na to isté, na čo tebe vedomosť o tých chemických názvoch. (Smiech v sále.)
Grendel, Gábor, podpredseda NR SR (2020-11-12):
Pán poslanec Čekovský.
Bašistová, Alena, poslankyňa NR SR (2017-09-11):
Ďakujem pekne za slovo. Ja súhlasím s predkladateľom, že situácia v rezorte školstva je veľmi vážna. Sama pôsobím vo vysokom školstve viac ako pätnásť rokov, som garantkou a tak ďalej. V súvislosti s predkladanou novelou mi dovoľte osloviť jej predkladateľov otázkou, či mysleli, a bolo to tu už aj spomínané, aj na vysokoškolských pedagógov kvôli dovŕšeniu veku 65 rokov, ktorí budú musieť odísť zo školy, pretože mnohí z nich sú garanti študijných programov a sú jedinými garantmi. V tejto súvislosti upozorňujem na všeobecný nedostatok odborných garantov. Ak hrozí, že kvôli veku prídeme o ďalších, významnou mierou to ohrozí štúdium nielen budúcich študentov, ale aj študentov, ktorí sú už dnes zapísaní na jednotlivé študijné programy a odbory. Garanti zo zahraničia sú riešením len vtedy, ak by vykonávali pedagogickú, výskumnú a riadiacu činnosť na týždenný dohodnutý čas, o čom možno dôvodne pochybovať. Preto si myslím, že je namieste aj návrh kolegu Mamojku, ktorý práve kvôli dôvodom, ktoré som teraz nadškrtla, navrhuje, aby sa veková hranica pre vykonávanie povolania vysokoškolského učiteľa zvýšila na 70 rokov. Ďakujem.
Náhlik, Peter, poslanec NR SR (2016-09-06):
Ďakujem. Pán predseda, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2023-02-03):
Ďalší s faktickou poznámkou pán poslanec Ondrej Dostál.
B. Bugár, podpredseda NR SR: (2006-04-21):
S. Zubo, poslanec: Dávam námietku.
B. Bugár, podpredseda NR SR: (2005-02-03):
(Hlasovanie.) Prítomných 139 poslancov, za 103, proti 2, zdržalo sa 34. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Takže, pán poslanec, nech sa páči, môžeme pristúpiť k záverečnému hlasovaniu.
Blanár, Juraj, poslanec NR SR (2015-04-21):
Pán poslanec Brocka, treba to ešte raz spomenúť, pretože vy ste rovnako kritizovali pána poslanca Kollára, čiže nehovorili ste k veci. Ale vy ste boli ukážkovým príkladom toho, že nehovoríte k veci. To treba povedať, lebo vo vašom prípade vždy vodu kážete a víno pijete. To je presne váš prístup, pretože vy sa snažíte nás nálepkovať tou mantrou, ktorú tu neustále opakujete, aby ste zakryli to, že v podstate je tu kauza KDH, Figeľa a Váhostavu, Širokého. A vy to veľmi dobre viete, pretože keby ste hovorili trošku k meritu veci a možno trošku aj sebe nasypali popol na hlavu, tak by ste hovorili o tých viac ako 500 firmách, ktoré boli reštrukturalizované k dnešnému dňu, pričom ich veritelia dostali maximálne uspokojené pohľadávky vo výške15 – 30 %. Tým to chcete ako nahradiť na základe zákona, ktorý ste vy schválili, vy ste zaň hlasovali a nič ste pritom neurobili? Nebojovali ste za tých veriteľov, aby dostali zaplatených 100 %, zatiaľ čo nás kritizujete za to, že chceme prísť s riešením, reštrukturalizácia špekulatívnym spôsobom, ktorá ak sa naozaj deje, nemohla sa udiať. Čiže, pán poslanec Brocka, vaše vystúpenie bolo čisto politické v hesle, vodu kážete, víno pijete. A dokonca môj bývalý profesor slovenčiny by to nazval tak výstižne, že je miešanie špinavých ponožiek s čistým príborom to, čo ste vy povedali.
Blanár, Juraj, podpredseda NR SR (2022-02-08):
Pán poslanec Vladimír Faič.
Kazda, Radovan, poslanec NR SR (2022-06-17):
Pán opozičný poslanec Gyimesi, no ja sa neprestávam diviť, ja sa neprestávam diviť s akou politickou naivitou a s otvoreným lobizmom v prospech jednej rafinérii tu neustále verklikujete vyjadrenia jednej rafinérskej spoločnosti a považujete ich za sväté slovo. Viete čo? To je tak na úrovni takého piatačika na základnej škole. Viete sa, ako sa vyjednáva s lobistom? Lobisti, s lobistami sa treba stretávať, so spoločnosťami sa treba stretávať, treba si ich počúvať a treba následne ich vyjadrenia verifikovať. K verifikácii ste tu nepovedali nič, tu ste opakovali vlastne len stanoviská spoločnosti dotknutej rafinérie. Takže ja mám, domnievam sa, že asi pravdepodobne ste nejaký, nejaký možno lobista tejto spoločnosti. No ale ja sa neprestávam diviť ešte v jednej veci, a to, akým podlým, a musím povedať aj tvrdšie slovo, že takým chrapúnskym spôsobom porušujete pravidlá koaličnej zmluvy a koaličných dohôd. Ale to vlastne len svedčí o tom, že vy ste opozičný poslanec, tak ako som vás nazval v tom oslovení. To mi je naozaj veľmi ľúto a ja by som vás aj, ešte pokiaľ mám čas, veľmi rád vyzval, že ak si chcete teda dostať tých slov, ktoré ste hovorili aj na tlačovej konferencii, kde ste hovorili, že Richard Sulík spôsobil, že spoločnosť Slovnaft možno do osemnástich mesiacov padne, tak pokiaľ to nebol len blábol, tak ja vás vyzývam, aby ste o osemnásť mesiacov, ak tá spoločnosť nepadne, aby ste sa vzdali poslaneckého mandátu a aby ste sa vzdali, aj neprijali ponuku na kandidovanie v ďalších voľbách, pretože iba tak si môžete pred voličmi dostať svojho slova a ukázať sa ako čestný človek, že keď prehráte a tvrdili ste lož, tak odstúpite. (Reakcie z pléna.)
Figeľ, Ján, podpredseda NR SR (2014-10-21):
Ďakujem pekne. Dámy a páni (ruch a výkriky v sále), dámy a páni, pokoj, prosím o kľud v sále, prerušujem rokovanie o tomto bode programu. Teraz... A ďakujem, pán minister. Teraz budeme pokračovať v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľoch v znení neskorších predpisov a ktorým sa menia a dopĺňajú niektoré zákony . Návrh je uvedený ako tlač 1202 a návrh na jeho pridelenie na prerokovanie do výborov je v rozhodnutí č. 1216. Dávam teraz slovo pánovi poslancovi Duchoňovi, aby za skupinu poslancov tento návrh uviedol.
Kollár, Boris, predseda NR SR (2023-03-15):
Prezentujme sa a hlasujeme. (Hlasovanie.) Prítomných 137, za 98, zdržalo sa 33, 6 nehlasovali. Konštatujem, že sme tento návrh schválili. Pokračujeme hlasovaním v prvom čítaní o vládnom návrhu zákona o žalobách na ochranu kolektívnych záujmov spotrebiteľov. Tlač 1462, bod 30 schváleného programu. Prosím spravodajkyňu z ústavnoprávneho výboru poslankyňu Máriu Kolíkovú, aby uviedla hlasovanie. (Hlasovanie o vládnom návrhu zákona o žalobách na ochranu kolektívnych záujmov spotrebiteľov a o zmene a doplnení niektorých zákonov , tlač 1462.)
J. Brocka, poslanec: (2008-12-08):
Prečo to hovorím? Lebo my poslanci sme boli na ministerstve výstavby na poslaneckom prieskume a tiež sme hľadali nástenku na prvom poschodí a to už bola známa tá nástenka, už bola známa a musím vám povedať, že bez pomoci tých dvoch vrátnikov službukonajúcich, by sme ju neboli našli. Hovorte ďalej, hovorte ďalej tú rozprávku o korkovej nástenke.
Brocka, Július, poslanec NR SR (2011-07-12):
Teraz pristúpime k hlasovaniu o bodoch zo spoločnej správy, kde gestorský výbor odporúča spoločne neschváliť body 10, 11, 13, 17 až 22, 24 až 26, 28 až 30, 32, 33, 46 a 48.
P. Hrušovský, predseda NR SR: (2004-09-09):
(Hlasovanie.) 136 prítomných, 60 za, 25 proti, 51 sa zdržalo. Návrh sme neschválili. Ďakujem pekne, pán poslanec. Teraz poprosím pána poslanca Harnu, aby z poverenia výboru pre hospodárstvo, privatizáciu a podnikanie uviedol návrhy hlasovaní k prerokúvanému návrhu skupiny poslancov, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku v znení neskorších predpisov , ktorý prerokúvame ako tlač 827. Nech sa páči, pán poslanec Harna. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 827.] I. Harna, poslanec: Ďakujem za slovo. Vážený pán predseda, vážené poslankyne, vážení poslanci, pretože v rozprave... (Ruch v sále.)
Bugár, Béla, podpredseda NR SR (2011-03-31):
Ďalej v rozprave vystúpi pán poslanec Raši. Nech sa páči.
Kresák, Peter, poslanec NR SR (2017-02-08):
Ďakujem pekne za slovo. Ja iba veľmi stručne sa pokúsim reagovať na to, čo tu odznelo predtým alebo nadviažem priamo na pani Verešovú. Na rozdiel od ostatných prednášajúcich veľmi si vážim, že sa pokúsila v úvode svojho vystúpenia oceniť aj ďalších kandidátov. Totižto táto hra, ktorú tu počúvame, to je taký troška pre mňa divný ťah na jednu bránku, pretože ako keby množstvo príspevkov malo nahradiť kvalitu. Nehnevajte sa, ale nepokladám za korektné, ja si veľmi vážim vlastne všetkých kandidátov a zdá sa, že vlastne tí dvaja najpreferovanejší, to sú dve dámy, z ktorých obidve majú skúsenosti a z ktorých obidve preukázali svoje odborné aj ďalšie kvality. Ale nebudem nikdy obhajovať našu kandidátku pani profesorku Patakyovú tým spôsobom, že by som zhadzoval pani Šípošovú, pretože veľmi si vážim aj jej kvality. Ale nehnevajte sa, je to skutočne zhadzovanie, keď z viacerých úst odznieva to, že keď nebude ona zvolená, tak vlastne zvíťazia politické tričká alebo, že to bude akési nalinajkované hlasovanie. Prepáčte, ale je tu aj ďalšia skupina poslancov, ktorí sú presvedčení o tom, že aj druhá kandidátka pani profesorka Patakyová má množstvo vlastností, ktoré ju predurčujú k tomu, aby dobre vykonala funkciu verejnej ochrankyne práv. Môžem hovoriť o skromnosti, o jej celoživotnej nezávislosti, apolitickosti, ktorá je tak strašne dôležitá pre výkon tejto funkcie, o jej korektnosti a, samozrejme, aj o odbornosti. Čiže tých vlastností by som mohol vymenúvať veľmi, veľmi veľa a mohlo by to byť pomerne dlho, ale vždy by som to robil korektným spôsobom a netvrdil by som nikdy, že ak by ona nezvíťazila, tak to bolo politické rozhodnutie a že to potláča základné práva a slobody, ako to tu odznievalo predtým. A samozrejme, čo mi ale troška vadilo na vašom vystúpení, pani kolegyňa, to bolo to vtiahnutie tej kauzy „Čistý deň“ do tohto, do tejto celej diskusie. Čo toto má spoločné s výberom verejnej ochrankyne práv a čo toto má spoločné s preferovaním... (Prerušenie vystúpenia časomerom.)
Senko, Ján, poslanec NR SR (2015-05-05):
V rozprave k predmetnému návrhu zákona vystúpili štyria diskutujúci. Nebol podaný žiadny procedurálny návrh. Preto, pán predseda, dajte hlasovať o tom, aby sme prerokovali predložený návrh zákona v druhom čítaní.
Pellegrini, Peter, predseda NR SR (2015-09-22):
Ďakujem pekne. Pani poslankyňa Vášáryová.
Galek, Karol, poslanec NR SR (2023-03-22):
Ďakujem za túto ponuku a pokiaľ zákon prejde do druhého čítania, určite ju využijem. Len treba povedať, že to sú naozaj tie zásadné a tie kruciálne veci, ktoré sú práve tým jadrom toho zákona. Čiže potom je otázka, že či radšej neurobiť naozaj nový zákon alebo nevrátiť tento zákon na dopracovanie, nerobím to teraz, dávam to iba na zváženie a radšej naozaj sa na to pozrieť na tej ďalšej schôdzi. Lebo sme v prvom čítaní, čiže je jedno, či to dáme na dopracovanie, alebo či sa priloží nový.